Miiko Albornoz

Miiko Martin Albornoz Inola (født 1990) er en svenskfødt chilensk fotballspiller som spiller for den danske klubben .3 Miiko Albornoz

Albornoz har spilt landslagskamper i aldersbestemte klasser for Sverige opp til U21, og spiller nå landslagsfotball for Chile.

Albornoz, som startet karrieren i , gikk til Malmö FF, som var klar for Mesterligakvalifisering i august 2011, og signerte for fire år.«Välkommen Miiko!»   , mff.se, 16. august 2011. Besøkt 12. januar 2013  Sommeren 2014 ble det klart at Albornoz ville gå til den tyske Bundesligaklubben Hannover 96.

Albornoz var en del av troppen da Chile deltok i fotball-VM i Brasil 2014.

 Klubbkarriere 
 Brommapojkarna 
Albornoz startet karrieren i IF Brommapojkarna, hvor han spilte i aldersbestemte lag fra han var fire og fram til 2007, da han sluttet seg til førstelaget. Albornoz spilte første kamp i Superettan i 2008, og året etter første kamp i Allsvenskan.

 Malmö FF 
Albornoz signerte 14. august 2011 en fireårskontrakt med regjerende svenske mestre Malmö FF.«MFF värvar Miiko Albornoz», av Max Wiman, sydsvenskan.se, 2. september 2011. Besøkt 11. juni 2014  Han tok over trøyenummer 14 etter Guillermo Molins, som hadde forlatt klubben i samme overgangsvindu, og ble presentert av klubben foran 23 180 tilskuere foran en vennskapskamp mot AC Milan. Albornoz spilte første kamp for sin nye klubb 20. august 2011, da Malmö FF slo GAIS 2-1 i Allsvenskan. Sammenlagt spilte Albornoz seks seriekamper for Malmö FF i sin første sesong for klubben. Han fikk også spilletid i gruppespillet i Mesterligaen i 2011.

I 2012-sesongen spilte Albornoz store deler av forsesongen som høyreback, til tross for at Albornoz foretrekker å bruke høyrefoten, og heller ikke hadde spilt høyrekanten før. I kampen mot Syrianska FC startet Albornoz som høyreback, og spilte 90 minutter. Albornoz, som fortsatte å spille i denne posisjonen de påfølgende kampene, erstattet Ulrich Vinzents, som hadde startet fast i denne posisjonen siden 2006. Albornoz spilte en av sine beste kamper for Malmö FF, og ble kåret til banens beste, da Malmö FF møtte AIK på hjemmebane 2. juli.«Han kan fylla Durmaz tomrum», av Federico Moreno, sydsvenskan.se, 3. juli 2012. Besøkt 11. juni 2014  27. august 2012 scoret Albornoz første målet for klubben da Malmö FF møtte GIF Sundsvall, og et skudd fra utenfor straffemerket gikk inn.«'Tiki' kan ha svaren», av Federico Moreno, sydsvenskan.se, 27. august 2012. Besøkt 11. juni 2014  Albornoz spilte 27 kamper og scoret tre mål for Malmö FF denne sesongen.

Albornoz skiftet trøyenummer fra 14 til 3 i forkant av 2013-sesongen. Han spilte første kampen etter en lengre karantene 22. april, hjemme mot Östers IF. Albornoz spilte en nøkkelrolle for Malmö FF denne sesongen, da han spilte samtlige av klubbens resterende seriekamper, og scoret ett mål, da klubben vant serien. Albornoz spilte samtlige av Malmö FFs kvalifiseringskamper til gruppespillet i Europaligaen. Han ble nominert til årets forsvarsspiller i Allsvenskan 2013 for prestasjonene denne sesongen.

 Hannover 96 
Det ble 20. juni 2014 kjent at Albornoz ville inngå i en overgang til den tyske Bundesliga-klubben Hannover 96. Overgangen ble gjennomført 1. juli 2014, da det tyske overgangsvinduet åpnet.«Miiko Albornoz klar för Hannover 96»   , fra Malmö FFs hjemmeside, 20. juni 2014. Besøkt 5. juli 2014  Albornoz deltok for Chile i VM i Brasil da overgangen fant sted.«Längerer Urlaub für Hannovers Sakai und Albornoz», sueddeutsche.de, 2. juli 2014. Besøkt 5. juli 2014 

 Karriere som landslagsspiller 
 Sverige 
Fra 2005 til 2013 spilte Albornoz jevnlig i sine aldersklasser for svenske juniorlandslag i fotball. Han spilte i alle aldersklasser fra U17 til U21, men spilte aldri for det svenske herrelandslaget.

I desember 2013 ble Albornoz innkalt til landslagssamling for å spille en serie kamper i Midtøsten, men Albornoz avslo å spille for Sverige.

 Chile 
I desember 2013 uttalte Albornoz til svenske medier at han var klar for landslagsspill for Chile mot Tyskland 5. mars året etter. Jorge Sampaoli innkalte imidlertid Albornoz til en vennskapskamp mot Costa Rica allerede 22. januar 2014, og Albornoz avslo landskampsspill for Sverige til fordel for Chile, for å bli spilleklar for laget til fotball-VM samme år.«Nytt återbud: Miiko Albornoz», fra SvFFs hjemmeside, 11. januar 2014. Besøkt 12. juni 2014  Albornoz scoret i sinførste landslagskamp, som Chile vant 4-0.«Chile aplasta a Costa Rica con debut goleador en la 'Roja' de Albornoz y Hernández» , av Renato Adriazola, latercera.com, 22. januar 2014. Besøkt 12. juni 2014  Den 13. mai 2014 ble Albornoz tatt ut til VM i en foreløpig tropp på 30 spillere.«Nómina de 30 jugadores convocados a la selección Chilena», fra Chiles fotballforbunds hjemmeside, 13. mars 2014. Besøkt 12. juni 2014  Albornoz spilte sin andre landslagskamp da Chile møtte Egypt 31. mai samme år, og ble tatt ut da Chiles endelige VM-tropp dagen etter ble offentliggjort.«Nómina de 23 Jugadores Convocados a la Copa Mundial de la FIFA Brasil 2014» , fra Chiles fotballforbunds hjemmeside, 13. mars 2014. Besøkt 12. juni 2014 

 Spillerstatistikk 
 Klubbspill 
Oppdatert 12. juni 2014«Miiko Albornoz» , profil på soccerway.com. Besøkt 12. juni 2014 

KlubbSesongSerieCupKontinentaltSammenlagtKamperMålKamperMålKamperMålKamperMålIF Brommapojkarna200700——002008166——1662009291——291201018000—180201119230—222Sammenlagt82930—859Malmö FF201160002080201227310—283201326100613222014905000140Sammenlagt6846081825Hannover 962014/150000—00Karriere sammenlagt15013908116714

 Landslagsspill 
Oppdatert 22. januar 2014

 LandslagÅrKamperMålChile201421Sammenlagt21

 Landslagsscoringer 
MålDatoArenaMotstanderScoringResultatTurnering 1  22. januar 2014 Estadio Municipal Francisco Sánchez Rumoroso, Coquimbo, Chile  Costa Rica  1–0  4–0  Vennskapskamp

 Straffedømt 
Det ble 8. januar 2013 offentliggjort at Albornoz hadde blitt tiltalt for å ha seksuelt misbrukt en 14 år gammel jente. Misbruket skal ha funnet sted i Malmö 8. november 2012. Albornoz ble anholdt og arrestert for forholdet 17. november 2012, og løslatt tre dager senere. Albornoz hadde tilstått at han var klar over jentas alder da forholdet fant sted.«MFF:s Albornoz åtalad för sexbrott», av Tobias Barkman, sydsvenskan.se, 8. januar 2013. Besøkt 12. juni 2014  Media har rapportert at det seksuelle forholdet var frivillig fra begge parter, samt at det ikke hadde funnet sted bruk av vold eller tvang.«'Det har inte förekommit våld'», av Tobias Barkman, sydsvenskan.se, 8. januar 2013. Besøkt 12. juni 2014  Malmö FF bekjentgjorde gjennom en pressemelding at Albornoz ville ha et opphold i alle aktiviteter i forbindelse med klubben inntil videre.«Om medieuppgifter gällande MFF-spelare som åtalas»   , fra Malmö FFs hjemmeside, 8. januar 2013. Besøkt 12. juni 2014 

Rettssaken, som ble holdt for lukkede dører, fant sted 12. februar 2013, og Albornoz ble dømt til betinget fengsel, samt ilagt en straffeavgift på 500 SEK til brottsofferfonden.«Villkorlig dom för Albornoz», av Tobias Barkman, sydsvenskan.se, 12. februar 2013. Besøkt 12. juni 2014  Etter dommen var kunngjort, ble oppholdet fra aktiviteter relatert til klubben forlenget av Malmö FF, og en ny beslutning skulle tas når den betingede straffen var sonet. Albornoz fikk imidlertid delta på treninger i regi av klubben i denne perioden.'Vår spelare fortsätter timeouten, men får chansen att komma tillbaka'   , fra Malmö FFs hjemmeside, 12. februar 2013. Besøkt 12. juni 2014  I en pressekonferanse 10. april 2013 kunngjorde Malmö FF at Albornoz' opphold fra øvrige aktiviteter i klubben var over, og at han ville være klar for laguttak til Allsvenskan-kampen mot Östers IF 22. april 2013. Albornoz var dermed utilgjengelig for gruppespillet i Svenska Cupen 2012/13, samt de fire åpningskampene i Allsvenskan 2013.

 Etterspill 
Ifølge en uttalelse fra Albornoz gjengitt på Sveriges fotballforbunds hjemmeside, var svensk medias omtale av straffesaken medvirkende til Albornoz' valg av det chilenske landslaget foran det svenske.

 Privat 
Miiko Albornoz' bror, Mauricio Albornoz, spiller for Akropolis IF.

 Meritter 
 På klubbnivå 
 Malmö FF 
 Allsvenskan: 2013
 Svenska Supercupen: 2013

 Referanser 

 Eksterne lenker 


Kategori:Svenske fotballspillere
Kategori:Chilenske fotballspillere
Kategori:Spillere i Fotball-VM 2014
Kategori:Spillere i Copa América 2015
Kategori:Fotballspillere for IF Brommapojkarna
Kategori:Fotballspillere for Malmö FF
Kategori:Fotballspillere for Hannoverscher SV 1896
Kategori:Fotballspillere for CSD Colo-Colo
Kategori:Fotballspillere for Vejle BK
Kategori:Personer fra Stockholm
Kategori:Fødsler i 1990